Τζόρτζια

Η **Τζόρτζια** () (προφορά: , αναφερόμενη εξελληνισμένα και ως **Γεωργία**), είναι πολιτεία στο νοτιοανατολικό μέρος των Ηνωμένων Πολιτειών, και ήταν μια από τις αρχικές Δεκατρείς Αποικίες που επαναστάτησαν εναντίον της Βρετανικής εξουσίας κατά την Αμερικανική Επανάσταση. Πρωτεύουσα και μεγαλύτερη πόλη της πολιτείας, είναι η Ατλάντα.

Ήταν η τελευταία από τις Δεκατρείς Αποικίες που ιδρύθηκε, το 1732. Ήταν η τέταρτη πολιτεία που επικύρωσε το Σύνταγμα των ΗΠΑ, στις 2 Ιανουαρίου 1788. Διακήρυξε την απόσχιση της από την Ένωση στις 21 Ιανουαρίου 1861 και ήταν μια από τις πρώτες επτά Συνομόσπονδες πολιτείες. Ήταν η τελευταία πολιτεία που επανήλθε στην Ένωση, στις 15 Ιουλίου 1870.

Η Τζόρτζια, είναι η 8η μεγαλύτερη πληθυσμιακά πολιτεία στη χώρα, με πληθυσμό 11.180.878 κατοίκους (εκτίμηση 2024). Με έκταση 153.910 τ.χλμ. η Τζόρτζια κατατάσσεται 24η σε μέγεθος ανάμεσα στις 50 πολιτείες των ΗΠΑ.

Η Τζόρτζια είναι η μεγαλύτερη πολιτεία ανατολικά του Ποταμού Μισσισσιππή σε έκταση γης, αν και είναι η τέταρτη μεγαλύτερη (μετά το Μίσιγκαν, τη Φλόριντα, και το Ουισκόνσιν) σε συνολική έκταση, στην οποία περιλαμβάνονται εκτάσεις νερού θεωρούμενες ως πολιτειακό έδαφος. 

Από το 2007 έως το 2008, 14 κομητείες της Τζόρτζια ήταν ανάμεσα στις 100 κομητείες των ΗΠΑ με τη μεγαλύτερη πληθυσμιακή αύξηση, με μόνο το Τέξας να έχει περισσότερες. Η Τζόρτζια είναι επίσης γνωστή ως η *Πολιτεία των Ροδάκινων* και η *Αυτοκρατορική Πολιτεία του Νότου*. Η Ατλάντα είναι η πρωτεύουσα και η πολυπληθέστερη πόλη.
 
Η Τζόρτζια συνορεύει στα νότια με τη Φλόριντα· στα ανατολικά τη βρέχει ο Ατλαντικός Ωκεανός και συνορεύει με τη Νότια Καρολίνα· στα δυτικά με την Αλαμπάμα και με τη Φλόριντα στα άκρα νοτιοδυτικά· και στα βόρεια με το Τενεσί και τη Βόρεια Καρολίνα. Το βορειότερο τμήμα της πολιτείας είναι στα Όρη Μπλου Ριτζ, μια οροσειρά στο ορεινό σύμπλεγμα των Απαλαχίων. Το κεντρικό Πίντμοντ εκτείνεται από τους πρόποδες στη γραμμή πτώσης, όπου οι ποταμοί χύνονται κάτω στο ύψος της ηπειρωτικής παράκτιας πεδιάδας του νοτιότερου μέρους της πολιτείας. Το υψηλότερο σημείο στην Τζόρτζια είναι στα 1.458 μέτρα στο όρος *Μπράσταουν Μπαλντ* και το χαμηλότερο σημείο είναι το επίπεδο της θάλασσας.

## Γεωγραφία
### Σύνορα
*Αρχίζοντας* από τον Ατλαντικό Ωκεανό, το ανατολικό σύνορο της πολιτείας με τη Νότια Καρολίνα ανεβαίνει τον Ποταμό Σαβάννα, βορειοδυτικά της αρχής του στη συμβολή των ποταμών Τούγκαλου και Σένεκα. Μετά συνεχίζει στον Τούγκαλου (κανονικά Τούγκαλο) και μέσα στον Ποταμό Μάικλ, που είναι ο πιο σημαντικός του παραπόταμος. Αυτά τα όρια αποφασίστηκαν στο Σύμφωνο του Μεξικού του 1787, που ήταν το θέμα στο Ανώτατο Δικαστήριο των ΗΠΑ στις δύο υποθέσεις *Τζόρτζια εναντίον Νότιας Καρολίνας* το 1922 και το 1989.

Το σύνορο τότε κάνει μια έντονη στροφή γύρω από την άκρη της Κομητείας Ράμπουν, σε γεωγραφικό πλάτος 35°Β, αν και από αυτό το σημείο αποκλίνει ελαφρώς νότια (λόγω ανακριβειών στην αυθεντική έρευνα). Αυτό ιστορικά ήταν το σύνορο της Τζόρτζια και της Βόρειας Καρολίνας έως τον Ποταμό Μισσισσιππή, μέχρι που το Τενεσί χωρίστηκε από τη Βόρεια Καρολίνα, και η Αλαμπάμα και ο Μισσισσιππής (οι Περιοχές Γιάζου) αποσπάστηκαν από την Τζόρτζια. 
Το δυτικό σύνορο της πολιτείας μετά παρεκκλίνει σε μια άλλη ευθεία γραμμή προς τα νότια-νοτιοανατολικά, σε ένα σημείο νοτιοδυτικά της Τσαττανούγκα, για συναντήσει το δυτικό σημείο του Ποταμού Τσατταχούτσι κοντά στο Γουεστ Πόιντ.
Συνεχίζει κάτω προς το σημείο όπου τελειώνει στον Ποταμό Φλιντ ( η συμβολή των ποταμών που δημιουργούν τον Ποταμό Αππαλαχίκολα), και πηγαίνει σχεδόν ανατολικά και ελάχιστα νότια, σε μια ευθεία γραμμή στην πηγή του Ποταμού Σεντ Μαίρη, ο οποίος μετα δημιουργεί το υπόλοιπο του συνόρου μέχρι τον ωκεανό.

### Γεωλογία και έδαφος

Κάθε περιοχή έχει ξεχωριστά διακριτικά χαρακτηριστικά. Για παράδειγμα η Κοιλάδα Ριτζ, η οποία βρίσκεται στη βορειοδυτική γωνία της πολιτείας, περιλαμβάνει ασβεστόλιθο, ψαμμίτη, σχιστόλιθο και άλλα ιζηματογενή πετρώματα, που έχουν αποφέρει ασβεστόλιθο, βαρύτη, ώχρα (παραλλαγή αιματίτη και μικρές ποσότητες άνθρακα.

Η Πολιτεία είναι αρκετά πλούσια σε ορυκτά (αναφέρονται 299 εν συνόλω ορυκτά) καθώς και πολλά μεταλλεία

### Χλωρίδα και πανίδα
Η Τζόρτζια έχει ένα ποικίλο μείγμα χλωρίδας και πανίδας. Η Πολιτεία της Τζόρτζια έχει περίπου 250 είδη δέντρων και 58 προστατευόμενα είδη. Τα ιθαγενή δέντρα της Τζόρτζια περιλαμβάνουν τον κόκκινο κέδρο, μια ποικιλία πεύκων, βελανιδιές, σφενδάμια, το κυπαρίσσι, φολιδωτές και λευκές καρυδιές, καθώς και πολλά άλλα. Ραπιδοειδείς φοίνικες και άλλη υποτροπική χλωρίδα βρίσκονται στις νότιες και παράκτιες περιοχές. Το κίτρινο γιασεμί, και η ορεινή δάφνη αποτελούν μόνο λίγα από τα είδη ανθοφόρων θάμνων στην πολιτεία. 

Όσον αφορά την πανίδα, το ελάφι με τη λευκή ουρά (Βιρτζίνια) μπορεί να βρεθεί σχεδόν σε όλες τις κομητείες. Ο καφέ ραβδιστής είναι μόνο ένα από τα 160 είδη πουλιών που μπορούν να βρεθούν στην πολιτεία. Ο ανατολικός διαμαντόουρος, χαλκοκέφαλος, και ο βαμβακοστόματος καθώς και οι σαλαμάνδρες, οι βάτραχοι, οι αλιγάτορες και οι φρύνοι είναι μεταξύ των 79 ειδών ερπετών και 63 ειδών αμφιβίων που έχουν την Τζόρτζια ως σπίτι. Τα πιο δημοφιλή ψάρια θηράματα φρέσκου νερού είναι η πέστροφα, ο κεφαλάδων, ο μπάσος, και το γατόψαρο, από τα οποία όλα εκτός από το τελευταίο αναπαράγονται σε ιχθυοτροφεία της πολιτείας για ανεφοδιασμό. Δημοφιλή ψάρια θηράματα ψάρια περιλαμβάνουν την πιτσιλωτή θαλάσσια πέστροφα, και την ουρά, μεταξύ πολλών άλλων. Γουρουνόψαρα, φάλαινες, αγρίδες, στρείδια, και μπλε κάβουρες βρίσκονται προς τα έξω και προς τα μέσα από την ακτή της Τζόρτζια.  

### Κλίμα

Η πλειονότητα της Τζόρτζια είναι βασικά ένα υγρό υποτροπικό κλίμα που απαλύνεται κάπως από περιστασιακές μάζες πολικού αέρα τον χειμώνα. Τα καυτά και υγρά καλοκαίρια είναι τυπικά, με εξαίρεση τα μεγαλύτερα υψόμετρα. Όλη η πολιτεία, περιλαμβάνοντας τα βουνά της Βόρειας Τζόρτζια, λαμβάνει μέτριο ή υψηλό ποσό βροχής, που ποικίλει από 45 ίντσες (1143&nbsp;mm) στην κεντρική Τζόρτζιαέως περίπου 75 ίντσες (1905&nbsp;mm) γύρω από το Βορειοανατολικό τμήμα της πολιτείας.Το σημείο στο οποίο ο καιρός μιας συγκεκριμένης περιοχής της Τζόρτζια είναι υποτροπικός εξαρτάται όχι μόνο από το γεωγραφικό πλάτος, αλλά επίσης από το πόσο κοντά είναι στον Ατλαντικό Ωκεανό ή στον Κόλπο του Μεξικού και το υψόμετρο. Αυτό είναι κυρίως αληθές στις ορεινές περιοχές του βόρειου τμήματος της πολιτείας, οι οποίες είναι πολύ μακρύτερα από τον ωκεανό και μπορούν να είναι έως 4500 πόδια (1350 m) ή ψηλότερα, από το επίπεδο της θάλασσας. 

Οι περιοχές κοντά στα σύνορα Φλόριντα/Τζόρτζια, εκτεινόμενες από την ακτογραμμή της Τζόρτζια έως δυτικά στη στενή λουρίδα της Φλόριντα, βιώνουν τον πιο υποτροπικό καιρό, παρόμοιο με αυτόν της Φλόριντα: καυτά, υγρά καλοκαίρια με συχνές απογευματινές θύελλες και ήπιους, κάπως ξηρότερους χειμώνες. Αυτές οι περιοχές έχουν χιονοπτώσεις πολύ λιγότερο συχνότερα από άλλα τμήματα της Τζόρτζια. Το Πίντμοντ της Τζόρτζια είναι κάπως δροσερότερο τον χειμώνα από τις παράκτιες περιοχές. Οι νότιες περιοχές του Πίντμοντ μπορεί να έχει χιόνι κάθε άλλη χρονιά, ενώ περιοχές κοντά στους λόφους των προπόδων των βουνών έχουν χιόνι αρκετές φορές τον χρόνο. Αυτό το κομμάτι της Τζόρτζια είναι ειδικά ευάλωτο σε σε παγοθύελλες. Τα βουνά της Τζόρτζια έχουν το δροσερότερο κλίμα και την πιο συχνή χιονόπτωση στην πολιτεία.
Αν και έχει ήπιο καιρό σε σύγκριση με πολλές άλλες πολιτείες, η Τζόρτζια έχει περιστασιακά σκληρό καιρό. Η υψηλότερη θερμοκρασία που καταγράφηκε ποτέ είναι 112&nbsp;°F (44.4&nbsp;°C), ενώ η χαμηλότερη που καταγράφηκε ποτέ είναι -17&nbsp;°F (-27.2&nbsp;°C). Η Τζόρτζια είναι μια από τις πρωταγωνιστικές πολιτείες σε εμφάνιση θυελλών, αν και σπάνια είναι δυνατότεροι από F0 and F1. Μια θύελλα χτύπησε το κέντρο της Ατλάντα την παρασκευή 145 Μαρτίου 2008 προκαλώντας μέτριες έως πολλές ζημιές εξαιτίας όλων των σπασμένων τζαμιών στους ουρανοξύστες. Το πρωτάθλημα μπάσκετ SEC και μερικές συνελεύσεις εξελίσσονταν την ώρα της σύγκρουσης και μερικοί τραυματισμοί συνέβησαν εξαιτίας του πληθυσμού των ανθρώπων στο κέντρο. Καθώς είναι στην ακτή του Ατλαντικού, η Τζόρτζια είναι επίσης επιρρεπής σε τυφώνες, αν και ευθεία χτυπήματα τυφώνων ήτσν σπάνια στον εικοστό αιώνα. Όμως, τα ιστορικά στοιχεία δείχνουν ότι ευθέα χτυπήματα είναι πιο συνηθισμένα από ότι συνειδητοποιείται.
Η Τζόρτζια συχνά επηρεάζεται από τυφώνες που χτυπούν τη στενή λωρίδα της Φλόριντα, εξασθενούν πάνω από την ξηρά, και φέρνουν δυνατούς ανέμους από τροπικές θύελλες και δυνατή βροχή στο εσωτερικό της Τζόρτζια, καθώς και τυφώνες που έρχονται κοντά στην ακτογραμμή της Τζόρτζια, χτυπώντας την ακτή στην καμπυλότητα στον δρόμο για να χτυπήσουν τις Καρολίνες.

Το 2006 και το 2007, όμως, η Τζόρτζια είχε μεγάλες ξηρασίες. Θερμοκρασίες πάνω από εκατό βαθμούς Φάρεναϊτ έχουν μετρηθεί.

### Προστατευόμενες περιοχές
Η Τζόρτζια φιλοξενεί 63 πάρκα, 48 από τα οποία είναι πολιτειακά πάρκα και 15 είναι ιστορικά αξιοθέατα, και πολυάριθμα πολιτειακά καταφύγια της άγριας ζωής, κάτω από την επίβλεψη του Τμήματος Φυσικών Πηγών της Τζόρτζια.

## Ιστορία

### Πρώιμη ιστορία
Η τοπική κουλτούρα κτιστών λόφων, που περιγράφηκε από τον Χερνάντο ντε Σότο το 1540, εξαφανίσθηκε εντελώς μέχρι το 1560. Αρχικά, στην κούρσα της ευρωπαϊκής εξερεύνησης της περιοχής, ένας αριθμός Ισπανών εξερευνητών επισκέφθηκε τη μεσόγεια της Τζόρτζια.

Η σύγκρουση μεταξύ της Ισπανίας και της Αγγλίας για τον έλεγχο της Τζόρτζια άρχισε ουσιαστικά περίπου το 1670, όταν οι Άγγλοι ίδρυσαν την αποικία της Καρολίνα στη σημερινή Νότια Καρολίνα. Περίπου έναν αιώνα νωρίτερα, οι Ισπανοί της Ισπανικής Φλόριντα είχαν ιδρύσει τις ιεραποστολικές επαρχίες του Γκουάλε και της Μοκάμα στην ακτή και τα Νησιά Sea της σημερινής Τζόρτζια. Μετά από δεκαετίες διαμάχης, οι Καρολινιανοί και οι σύμμαχοι Ιθαγενείς Αμερικανοί οριστικά κατέστρεψαν το Ισπανικό ιεραποστολικό σύστημα κατά τις επιθέσεις του 1702 και του 1704.

Μετά το 1704, ο Ισπανικός έλεγχος περιορίσθηκε στον Σεντ Ογκουστίν και την Πενσάκολα, αμφότερες στη σημερινή Φλόριντα.

## Πόλεις
[thumb|left|[Ατλάντα|Κέντρο της Ατλάντα]]
[thumb|right|[Αυγούστα (Τζόρτζια)|Augusta]]
[thumb|right|[Σαβάνα (Τζόρτζια)|Ιστορική Περιφέρεια της Σαβάννα]]

### Μεγαλύτερες πόλεις 2008

Στις 1 Ιουλίου 2009, το Γραφείο Απογραφών των ΗΠΑ υπολογίζει για τις δώδεκα πόλεις της Τζόρτζια με πληθυσμό άνω των 50,000.


TimeAxis	= orientation:horizontal format:yyyy
ImageSize	= width:640 height:auto barincrement:25
PlotArea 	= left:10 right:10 top:10 bottom:40
AlignBars 	= justify

Colors =
  id:canvas        	value:rgb(0.97,0.97,0.97)

BackgroundColors = canvas:canvas

Period = from:0 till:600
ScaleMajor = unit:year increment:25 start:0 gridcolor:drabgreen

BarData=
  barset:Einwohnerzahl

PlotData=
  width:20 fontsize:M textcolor:black color:skyblue shift:(20,-6) anchor:from
 
  barset:Einwohnerzahl

  from:start till:537.9  text:Ατλάντα_(537,958)
  from:start till:194.1  text:Αυγούστα_(194.149)
  from:start till:186.9  text:Κολούμπους_(186.984)
  from:start till:132.4  text:Σαβάννα_(132.410)
  from:start till:113.3  text:Athens_(113.398)
  from:start till:92.7   text:Μαίηκον_(92.775)
  from:start till:87.6   text:Ρόσγουελ_(87.657)
  from:start till:82.6   text:Sandy Springs_(82.674)
  from:start till:75.8   text:Albany_(75.831)
  from:start till:67.0   text:Marietta_(67.021)
  from:start till:61.3   text:Warner Robins_(61.336)
  from:start till:59.4   text:Johns Creek_(59.431)
TextData=
  fontsize:S pos:(450,20)
  text:(US Census Bureau, est. 2008)


### Μεγαλύτερες μητροπολιτικές περιοχές 2009
Σύμφωνα με τις εκτιμήσεις πληθυσμού το 2019, το Γραφείο Απογραφών των ΗΠΑ ανακοίνωσε τις εκτιμήσεις του για τις 14 Μητροπολιτικές Στατιστικές Περιοχές της Τζόρτζια. Σε φθίνουσα σειρά είναι:

## Δημογραφία

Το 2007, η Τζόρτζια είχε εκτιμώμενο πληθυσμό 9.544.750 ο οποίος αντιπροσωπεύει αύξηση 180.809 από το προηγούμενο έτος, και μια αύξηση 1.177.125 από το 2000. Αυτό περιλαμβάνει μια φυσική αύξηση από την τελευταία απογραφή 438.939 ανθρώπων (που είναι 849.414 γεννήσεις μείον 410.475 θάνατοι) και μια αύξηση από την καθαρή μετανάστευση 606.673 ανθρώπων προς την πολιτεία. Η μετανάστευση έξωθεν των Ηνωμένων Πολιτειών έδωσε μια καθαρή αύξηση 228.415 κατοίκων, και η μετανάστευση μέσα στη χώρα παρήγαγε μια καθαρή αύξηση 378.258 ανθρώπων.

Η πολιτεία ήταν έκτη στη χώρα στους παράνομους μετανάστες. 
Υπήρχαν 35.000 το 1990· η μέτρηση υπερδιπλασιάσθηκε από τον Ιανουάριο 2000 μέχρι τον Ιανουάριο 2009, κατά 480.000.

Υπήρχαν 743.000 βετεράνοι το 2009.

### Φυλή, γλώσσα και ηλικία

Σύμφωνα με την Απογραφή των ΗΠΑ 2010, η Τζόρτζια είχε πληθυσμό 9.687.653. Αναφορικά με τη φυλή και την εθνικότητα, στην πολιτεία ήταν 59,7% Λευκοί (55,9% Μη Ισπανόφωνοι Λευκοί Μόνο), το 30,5% Μαύροι ή Αφροαμερικανοί, το 0,3% Αμερικανοϊνδιάνοι και Ιθαγενείς της Αλάσκα, το 3,2% Ασιάτες, 0,1% Ιθαγενείς Χαβανέζοι και άλλοι Νησιώτες του Ειρηνικού, το 4,0% από Κάποια Άλλη Φυλή, και το 2,1% από Δύο ή Περισσότερες Φυλές. Οι Ισπανόφωνοι και οι Λατινοαμερικάνοι κάθε φυλής αποτελούν το 8,8% του πληθυσμού. Στην απογραφή του 1980, 1.584.303 κάτοικοι της Τζόρτζια ανέφεραν ότι ήταν Αγγλικής καταγωγής, από τους 3.994.817, αποτελώντας το 40% της πολιτείας, και τη μεγαλύτερη εθνική ομάδα εκείνη την περίοδο. Σήμερα, πολλοί από αυτούς τους ίδιους ανθρώπους αναφέρουν ότι είναι «Αμερικανικής» καταγωγής, σε πολλές περιπτώσεις επειδή οι οικογένειες τους έχουν μείνει στη χώρα τόσο πολύ καιρό, συχνά πριν την πρώιμη αποικιακή περίοδο, μολονότι είναι Αγγλικής ή κυρίως Αγγλικής καταγωγής.

Το 2005, το 90% των κατοίκων της Τζόρτζια 5 ετών και άνω μιλούν μόνο Αγγλικά στο σπίτι και το 5,6% μιλά Ισπανικά. Τα Γαλλικά είναι η τρίτη πιο ομιλούμενη γλώσσα με 0,9%, ακολουθούμενη από τα Γερμανικά με 0,8% κα τα Βιετναμέζικα με 0,6%. Το 2004, το 7,7% του πληθυσμού της αναφέρθηκε ως κάτω των 5 ετών, το 26,4% κάτω των 18, και το 9,6% ήταν 65 ετών και πάνω. Επίσης κατά το 2004, οι γυναίκες συνέθεταν περίπου το 50,6% του πληθυσμού και οι Αφροαμερικανοί αποτελούσαν περίπου το 29,6%.

Ιστορικά, περίπου ο μισός πληθυσμός της Τζόρτζια αποτελείτο από Αφροαμερικανούς οι οποίοι, προ του Εμφυλίου Πολέμου, ήταν σχεδόν αποκλειστικά δούλοι. Η «Μεγάλη Μετανάστευση» εκατοντάδων χιλιάδων μαύρων από τον αγροτικό Νότο στον βιομηχανικό Βορρά κατά την περίοδο 1914–1970 μείωσαν τον Αφροαμερικανικό πληθυσμό.

Η Τζόρτζια είχε τον δεύτερο ταχύτερα αυξανόμενο Ασιατικό πληθυσμό στις ΗΠΑ από το 1990 μέχρι το 2000, και υπερδιπλασιάσθηκε σε μέγεθος κατά τη διάρκεια αυτής της δεκαετούς περιόδου. Επιπρόσθετα, σύμφωνα με εκτιμήσεις των απογραφών, η Τζόρτζια κατατάσσεται τρίτη μεταξύ των πολιτειών αναφορικά με το ποσοστό του συνολικού πληθυσμού ο οποίος είναι Αφροαμερικανικός (μετά τον Μισσισσίππι και τη Λουιζιάνα) και τρίτη αριθμητικά σε Μαύρο πληθυσμό μετά τη Νέα Υόρκη και τη Φλόριντα. Η Τζόρτζια ήταν η πολιτεία με τη μεγαλύτερη αριθμητική αύξηση στον μαύρο πληθυσμό από το 2006 μέχρι το 2007 
με 84.000. 

Η Τζόρτζια είναι η πολιτεία με το τρίτο χαμηλότερο ποσοστό γηραιών ανθρώπων (65 και πάνω), με 10,1% (κατά το 2008). 

Η αποικιακή εγκατάσταση μεγάλων πληθυσμών Σκωτοαμερικανών, Αγγλοαμερικανών και Σκωτοϊρλανδών Αμερικανών στα βουνά και το piedmont, και η παράκτια εγκατάσταση μερικών Αγγλοαμερικανών κα Αφροαμερικανών, έχουν επηρεάσει την κουλτούρα της πολιτείας στο φαγητό, τη γλώσσα και τη μουσική. 

### Θρησκεία
Όπως πολλές άλλες Νότιες πολιτείες, η Τζόρτζια είναι ευρέως Προτεσταντική Χριστιανική. Οι θρησκευτικές πεποιθήσεις των κατοίκων της Τζόρτζια είναι οι εξής:

* Προτεστάντες: 70%
** Βαπτιστές: 24%
** Μεθοδιστές: 12%
** Πρεσβυτεριανοί: 3%
** Πεντηκοστιανοί: 3%
* Καθολικοί: 12%
* Άλλα: 3%
* Μη θρησκευόμενοι: 13%

Τα μεγαλύτερα Χριστιανικά δόγματα κατ' αριθμό πιστών το 2000 ήταν η Σύνοδος Νότιων Βαπτιστών με 1.719.484· η Ενωμένη Εκκλησία Μεθοδιστών με 570.674· και η Καθολική Εκκλησία με 374.185.

## Οικονομία

[thumb|right|A Georgia [Quarter (United States coin)|U.S. quarter]]
thumb|Η Savannah's River Street είναι ένας δημοφιλής προορισμός μεταξύ των τουριστών που επισκέπτονται την παράκτια Τζόρτζια.
thumb|Χάρτης που δείχνει τη χρήση της γης στην Τζόρτζια
Το ακαθάριστο πολιτειακό προϊόν της Τζόρτζια του 2007 ήταν $396 δις. Το κατά κεφαλήν εισόδημα για το 2007 την τοποθετεί 37η στο έθνος με $33,499. Αν η Τζόρτζια ήταν μια ξεχωριστή χώρα, θα ήταν η 28η μεγαλύτερη οικονομία στον κόσμο.

Στην Τζόρτζια έχουν την έδρα τους 15 μεγάλες εταιρίες που περιλαμβάνονται στη λίστα των 500 κορυφαίων εταιριών του περιοδικού Fortune και και 26 εταιρίες που περιλαμβάνονται στη λίστα των 1000 κορυφαίων εταιριών, συμπεριλαμβανομένων ονομάτων όπως η Home Depot, η UPS, η Coca Cola, η Delta Air Lines, η Aflac, η Southern Company, και η SunTrust Banks. Η Τζόρτζια έχει πάνω από 1.700 εγκαταστάσεις με διεθνείς έδρες που αντιπροσωπεύουν 43 χώρες, απασχολώντας πάνω από 112.000 Georgians με εκτιμώμενες κεφαλαιακές επενδύσεις $22,7 δισεκατομμύρια.

### Γεωργία και βιομηχανία
Τα γεωργικά προϊόντα είναι πουλερικά και αυγά, καρύδια πεκάν, ροδάκινα, αραχίδες(αράπικο φιστίκι), σίκαλη, βοοειδή, οικόσιτους χοίρους, γαλακτοκομικά προϊόντα, τύρφη, καπνά, and λαχανικά. Τα βιομηχανικά της προϊόντα είναι υφάσματα και ενδύματα, συγκοινωνιακός εξοπλισμός, τσιγάρα, επεξεργασμένες τροφές, προϊόντα χαρτιού, χημικά προϊόντα και ηλεκτρικός εξοπλισμός. Ο τουρισμός επίσης συμβάλλει σημαντικά στην οικονομία. Η Ατλάντα αποτελεί τόπο τεράστιας ανάπτυξης στα κτηματομεσιτικά, τις υπηρεσίες και τις τηλεπικοινωνιακής βιομηχανίας. 

Η Ατλάντα έχει πολύ μεγάλη επίδραση στην πολιτεία της Τζόρτζια και τις Νοτιοανατολικές Ηνωμένες Πολιτείες. Η πόλη προσφέρει επίσης ανάπτυξη στις επικοινωνίες, τη βιομηχανία, τις μεταφορές, τον τουρισμό, και την κυβέρνηση.

Το φαγητό είναι επίσης μια μεγάλη βιομηχανία στην Τζόρτζια, με ευρέως διεσπαρμένες φάρμες που παράγουν φιστίκια, καλαμπόκι, φασόλια και σόγια κατά πλάτος της μεσαίας και νότιας Τζόρτζια. Η πολιτεία είναι ο υπ' αριθμόν ένα παραγωγός πέκαν στον κόσμο, με την περιοχή γύρω από το Όλμπανι στη νοτιοδυτική Τζόρτζια να είναι το κέντρο παραγωγής πέκαν της Τζόρτζια. Η Γκέινσβιλ στη βορειοανατολική Τζόρτζια αυτοαποκαλείται ως η Βασίλισσα των Πουλερικών του Κόσμου.

Η βιομηχανία στην Τζόρτζια είναι αρκετά πολυποίκιλτη. Τα μεγάλα προϊόντα στην ορυκτή και την υλοτομική βιομηχανία περιλαμβάνουν μια ποικιλία πεύκων, πηλών, πετρωμάτων, και άμμου. Ο πηλός clay palygorskite, γνωστός ως ατταπουλγκίτης, ονομάσθηκε έτσι από την αφθονία του κοντά στην πόλη Ατταπούλγκους της Κομητείας Ντέκατουρ στη βαθιά νοτιοδυτική γωνία της πολιτείας. Ο ατταπουλγκίτης έχει πολυάριθμες ιατρικές, καλλυντικές, και βιομηχανικές χρήσεις. Η βιομηχανία υφασμάτων βρίσκεται γύρω από τις πόλεις Ρώμη, το Κολούμπους, η Αουγκούστα, το Μαίηκον και κατά μήκος του διαδρόμου I-75 μεταξύ της Ατλάντα και της Τσαττανούγκα για να περιλαμβάνει τις πόλεις του Κάρτερσβιλ, το Κάλχουν, το Ρίνγκολντ, και το Ντάλτον (η Πρωτεύουσα Ταπήτων του Κόσμου). Τον Νοέμβριο 2009, η Kia άρχισε την παραγωγή στο πρώτο εργοστάσιο της Kia Motors στις ΗΠΑ, το Kia Motors Manufacturing Georgia στο Ουέστ Πόιντ. 

Με τη μεγάλη βάση του πληθυσμού της και την τοποθεσία κατά μήκος μεγάλων δρόμων μεταφορών, η Ατλάντα είναι ένα ηγετικό κέντρο τουρισμού, μεταφορών, επικοινωνιών, κυβέρνησης και βιομηχανίας. Μερικές βιομηχανίες εκεί περιλαμβάνουν κατασκευές αυτοκινήτων και αεροσκαφών, επεξεργασία τροφών και χημικών, εκτύπωσης, δημοσιεύσεων, και μεγάλων εταιρειών. Μερικές από τις εταιρείες που εδρεύουν στη μητροπολιτική Ατλάντα είναι οι: Arby's, Chick-fil-A, The Coca-Cola Company, Georgia-Pacific, Hooters, ING Americas, Cox Enterprises, Delta Air Lines, The Home Depot, Newell Rubbermaid, Primerica Financial Services, United Parcel Service, Waffle House και NCR Corporation. Μεγάλες εταιρείες σε άλλα μέρη της πολιτείας περιλαμβάνουν τις: Aflac, CareSouth, Gulfstream Aerospace, Mohawk Industries και Zaxby's.

Η Τζόρτζια έχει μια από τις ισχυρότερες στρατιωτικές παρουσίες στη χώρα. Αρκετές στρατιωτικές εγκαταστάσεις των Ηνωμένων Πολιτειών βρίσκονται στην πολιτεία περιλαμβανομένων των Fort Stewart, Hunter Army Airfield, Naval Submarine Base Kings Bay, Fort Benning, Moody Air Force Base, Robins Air Force Base, Naval Air Station Atlanta, Fort McPherson, Fort Gillem, Fort Gordon, Marine Corps Logistics Base Albany Dobbins Air Reserve Base, Coast Guard Air Station Savannah και του Σταθμού Ακτοφυλακής του Μπρούνσβικ. Όμως, εξαιτίας του τελευταίου γύρου περικοπών του BRAC, η Forts Gillem και η McPherson θα κλείσουν και η NAS Atlanta θα μεταφερθεί στην Εθνική Φρουρά της Τζόρτζια.

### Χρήση ενέργειας και παραγωγή
Η παραγωγή και η κατανάλωση ηλεκτρισμού της Τζόρτζια είναι μεταξύ των υψηλότερων στις Ηνωμένες Πολιτείες, με τον άνθρακα να είναι η βασική πηγή παραγωγής ηλεκτρισμού από καύσιμα. Όμως, η πολιτεία έχει επίσης δύο εργοστάσια πυρηνικής ενέργειας που συνεισφέρουν λιγότερο από το ένα τέταρτο της παραγωγής ενέργειας της Τζόρτζια. Οι στατιστικές είναι 75% άνθρακας, 16% πυρηνικά, 7% πετρέλαιο και φυσικό αέριο, και 1% υδροηλεκτρική/άλλα. Η ηγετική περιοχή στην κατανάλωση ενέργειας είναι ο βιομηχανικός τομέας επειδή η Τζόρτζια «είναι ο ηγέτης στη βιομηχανία προϊόντων ξύλου και χάρτου εντατικής ενέργειας».

### Τουρισμός
Στην περιοχή της Ατλάντα, ο Ζωολογικός κήπος και το Στόουν Μάουντεν είναι τουριστικά αξιοθέατα. Η Ατλάντα επίσης φιλοξενεί το ενυδρείο της Τζόρτζια. Το ενυδρείο των δέκα εκατομμυρίων γαλονιών θεωρείται το μεγαλύτερο στον κόσμο και παρουσιάζει περισσότερα είδη της θάλασσας από κάθε άλλο ενυδρείο.. Επίσης οι κατευθυντήριοι λίθοι της Γεωργίας είναι ένα μνημείο κατασκευασμένο από γρανίτη, και αποτελούν ένα αξιοπερίεργο σημείο τουρισμού.

Οι Κήποι Κάλλαγουεϊ, στη δυτική Τζόρτζια, είναι οικογενειακό θέρετρο.

Η Ιστορική Περιφέρεια της Σαβάννα προσελκύει έντεκα εκατομμύρια τουρίστες ετησίως.

## Νόμος και Κυβέρνηση

### Κυβέρνηση της πολιτείας
Βλέπε επίσης:*[[Κατάλογος κυβερνητών της Τζόρτζια]],[[εκλεγμένοι επίσημοι της Τζόρτζια]]*

[thumb|Το Κτήριο του [Καπιτώλιο της Πολιτείας της Τζόρτζια|Πολιτειακού Καπιτωλίου της Τζόρτζια στην Ατλάντα με τον χαρακτηριστικό χρυσό θόλο.]]

Η πρωτεύουσα της Τζόρτζια είναι η Ατλάντα. Όπως με όλες τις άλλες πολιτείες των ΗΠΑ και την ομοσπονδιακή κυβέρνηση, η κυβέρνηση της Τζόρτζια βασίζεται στον διαχωρισμό της νομοθετικής, εκτελεστικής και δικαστικής εξουσίας. Η εκτελεστική αρχή εναπόκειται στον κυβερνήτη, τρεχόντως τον Μπράιαν Κεμπ (Ρεπουμπλικανό). (Βλέπε Κατάλογος Κυβερνητών της Τζόρτζια). Αμφότεροι ο κυβερνήτης και ο αναπληρωτής κυβερνήτης εκλέγονται σε ξεχωριστές μυστικές ψηφοφορίες για τετραετείς θητείες του αξιώματος. Αντίθετα με την ομοσπονδιακή κυβέρνηση, αλλά όπως πολλές άλλες πολιτείες των ΗΠΑ, οι περισσότεροι εκτελεστικοί επίσημοι που αποτελούν το συμβούλιο υπουργών της Τζόρτζια εκλέγονται από τους πολίτες της Τζόρτζια αντί να διορίζονται από τον κυβερνήτη.

Η νομοθετική εξουσία εδρεύει στη Γενική Συνέλευση, συντιθέμενη από τη Γερουσία και τη Βουλή των Αντιπροσώπων. Ο Αναπληρωτής Κυβερνήτης προεδρεύει στη Γερουσία, ενώ η η Βουλή των Αντιπροσώπων επιλέγει τον Πρόεδρο της. Το Σύνταγμα της Τζόρτζια ορίζει ένα μέγιστο αριθμό 56 γερουσιαστών, εκλεγόμενων από μονομελείς περιφέρειες και έναν ελάχιστο αριθμό 180 αντιπροσώπων, που κατανέμονται μεταξύ των αντιπροσωπευτικών περιφερειών (που μερικές φορές καταλήγει σε περισσότερους του ενός αντιπροσώπους ανά περιφέρεια)· τρεχόντως υπάρχουν 56 γερουσιαστές και 180 αντιπροσώπους. Η θητεία αξιώματος για τους γερουσιαστές και τους αντιπροσώπους είναι δύο έτη.

Η πολιτειακή δικαστική εξουσία εναπόκειται στο Ανώτατο Δικαστήριο και το Εφετείο, τα οποία έχουν πολιτειακού επιπέδου αρμοδιότητα. Επιπροσθέτως, υπάρχουν μικρότερα δικαστήρια τα οποία έχουν περιορισμένη γεωγραφική δικαιοδοσία, περιλαμβανομένων των State Courts, των Superior Courts, των Magistrate Courts και των Probate Courts. Οι δικαστές του Ανώτατου Δικαστηρίου και οι δικαστές του Εφετείου (Court of Appeals) εκλέγονται πολιτειακά από τους πολίτες σε μη κομματικές εκλογές για εξαετείς θητείες. Οι δικαστές για τα μικρότερα δικαστήρια εκλέγονται από τους πολίτες της πολίτες οι οποίοι ζουν μέσα στα όρια δικαιοδοσίας του δικαστηρίου για τετραετείς θητείες.

### Τοπική αυτοδιοίκηση
Η Τζόρτζια αποτελείται από 159 κομητείες· περισσότερες από κάθε άλλη πολιτεία εκτός του Τέξας το οποίο αποτελείται από 254 κομητείες. Πριν το έτος 1932, υπήρχαν 161, με τις Κομητείες Μίλτον και Κάμπελ να συγχωνεύονται στη Φούλτον στο τέλος του 1931. Οι κομητείες έχουν πάρει το όνομά τους από επιφανείς προσωπικότητες της Αμερικανικής αλλά κα της πολιτειακής ιστορίας, αλλά πολλές φέρουν ονόματα με Ιθαγενή Αμερικανική προέλευση. Οι κομητείες στην Τζόρτζια έχουν τον δικό τους αιρετό νομοθετικό κλάδο, που συνήθως καλείται Συμβούλιο Επιτρόπων (Board of Commissioners), το οποίο έχει συνήθως και εκτελεστική αρμοδιότητα στην κομητεία.

### Εκλογές

Μέχρι πρόσφατα, η πολιτειακή κυβέρνηση της Τζόρτζια είχε το μακρύτερο αδιάσπαστο ρεκόρ μονοκομματικής κυριαρχίας, από το Δημοκρατικό Κόμμα, από κάθε πολιτεία στην Ένωση. Αυτό το ρεκόρ εγκαθιδρύθηκε μερικώς από τη στέρηση του δικαιώματος ψήφουτων περισότερων μαύρων και πολλών φτωχών λευκών στον πρώιμο 20ό αιώνα, διαρκώντας μέχρι τη δεκαετία του 1960.

Μετά την Ανοικοδόμηση, οι λευκοί Δημοκρατικοί ανέκτησαν τη δύναμη τους, ειδικά με νόμιμη στέρηση πολιτικών δικαιωμάτων στους περισσότερους Αφροαμερικανούς και πολλούς φτωχούς λευκούς μέσω ανέγερσης εμποδίων στην εγγραφή των ψηφοφόρων. Το 1900, λίγο πριν η Τζόρτζια υιοθετήσει μια στερητική των πολιτικών δικαιωμάτων με συνταγματική τροποποίηση το 1908, οι μαύροι αποτελούσαν τον 47% του πληθυσμού της πολιτείας. Ένα «καθαρό» δικαίωμα ψήφου συνδέθηκε από τους Προοδευτικούς με εκλογική μεταρρύθμιση. Η λευκή, μονοκομματική διοίκηση σταθεροποιήθηκε.

Για πάνω από 130 έτη, από το 1872 έως το 2003, οι Γεωργιανοί εξέλεγαν μόνο Δημοκρατικούς κυβερνήτες, και λευκοί Δημοκρατικοί έφεραν την πλειοψηφία στις έδρες της Γενικής Συνέλευσης. Οι περισσότεροι Δημοκρατικοί που εκλέχθηκαν καθ' όλα αυτά τα χρόνια ήταν Νότιοι Δημοκρατικοί ή Ντίξικρατς, οι οποίοι ήαν πολύ συντηρητικοί κατά εθνικά κριτήρια. Αυτό συνέχισε μετά την περίοδο του φυλετικού διαχωρισμού, η οποία τελείωσε νομικά τη δεκαετία του 1960. Σύμφωνα με την απογραφή του 1960, η αναλογία του πληθυσμού της Τζόρτζια που ήταν Αφροαμερικανικός είχε μειωθεί στο 28%. Αφότου ένα ελεγχόμενο από τους Δημοκρατικούς Κογκρέσο ψήφισε τη νομοθεσία των πολιτικών δικαιωμάτων για να ασφαλισθούν τα πολιτικά δικαιώματα και τα δικαιώματα ψήφου στα μέσα του '60, οι περισσότεροι Αφροαμερικανοί στον Νότο εισήλθαν στο Δημοκρατικό Κόμμα.

Η πρόοδος στα πολιτικά δικαιώματα επιδείχθηκε με την εκλογή του πρώην Κυβερνήτη της Τζόρτζια Τζίμμυ Κάρτερ το 1976 στην Προεδρία των Ηνωμένων Πολιτειών.

Η πολιτική κυριαρχία των Δημοκρατικών έληξε το 2003, όταν ο τότε Κυβερνήτης Ρόυ Μπαρνς ηττήθηκε από τον Ρεπουμπλικανό Σόννυ Πέρντιου, έναν νομοθέτη της πολιτείας και πρώην επίσης Δημοκρατικό. Ενώ οι Δημοκρατικοί διατήρησαν τον έλεγχο της Βουλής της Πολιτείας, έχασαν την πλειοψηφία στη Γερουσία όταν τέσσερις Δημοκρατικοί άλλαξαν κόμμα. Έχασαν τη Βουλή στις εκλογές του 2004. Οι Ρεπουμπλικανοί τώρα ελέγχουν και τα τρία κομματικά στοιχεία της πολιτειακής κυβέρνησης.

Ακόμη και πριν το 2003, η πολιτεία είχε γίνει αυξανόμενα έρεισμα των Ρεπουμπλικανών σε Προεδρικές εκλογές. Έχει υποστηρίξει έναν Δημοκρατικό για πρόεδρο μόνο τρεις φορές από το 1960. Το 1976 και το 1980, το ιθαγενές τέκνο Τζίμμυ Κάρτερ κέρδισε την πολιτεία το 1992, ο πρώην κυβερνήτης του Αρκάνσας Μπιλ Κλίντον κέρδισε οριακά την πολιτεία. Γενικά, οι Ρεπουμπλικανοί είναι ισχυρότεροι στις κυρίως λευκές ημιαστικές (ειδικά στα προάστεια της Ατλάντα) και αγροτικές περιοχές της πολιτείας. Πολλές από αυτές τις περιοχές εκπροσωπήθηκαν από συντηρητικούς Δημοκρατικούς στο πολιτειακό νομοθετικό σώμα έως τον 21ο αιώνα. Ένας από τους συντηρητικότερους από αυτούς ήταν το μέλος του Κογκρέσου Λάρρυ ΜακΝτόναλντ, πρώην αρχηγός της Εταιρείας Τζον Μπερτς ο οποίος σκοτώθηκε όταν η Σοβιετική Ένωση κατέρριψε τo αεροσκάφος των Νοτιοκορεατικών Αερογραμμών που εκτελούσε την πτήση Νέα Υόρκη - Σεούλ, με κωδικό KAL 007, κοντά στη Νήσο Σαχαλίνη. Οι Δημοκρατικοί υποψήφιοι τείνουν να κερδίζουν υψηλότερο ποσοστό στις περιοχές όπου οι μαύροι ψηφοφόροι είναι πιο πολυάριθμοι, καθώς και στις πόλεις (ειδικά την Ατλάντα και την Άθενς), και την αγροτική περιοχή της Μαύρης Ζώνης η οποία διατρέχει το κεντρικό και νοτιοδυτικό τμήμα της πολιτείας.

Από την αναδιανομή του 2001, η πολιτεία έχει 14 έδρες στη Βουλή των Αντιπροσώπων, τις οποίες κατέχουν κατά τις εκλογές του 2020, 8 Ρεπουμπλικανοί και 6 Δημοκρατικοί Βουλευτές. 

Στις επαναληπτικές εκλογές της 5ης Ιανουαρίου 2021 για τις δύο θέσεις της πολιτείας για τη Γερουσία, οι δύο Δημοκρατικοί υποψήφιοι Τζον Όσσοφ και Ράφαελ Γουόρνοκ, κατάφεραν να κερδίσουν και τις δύο έδρες της πολιτείας, έναντι των εν ενεργεία Γερουσιαστών Ντέιβιντ Περντιού και Κέλι Λέφλερ. 

### Πολιτικά

Κατά τις δεκαετίες του 1960 και του 1970, η Τζόρτζια εισήγαγε σημαντικές μεταρρυθμίσεις στα πολιτικά δικαιώματα και τη διακυβέρνηση, και η οικονομική ανάπτυξη επικεντρώθηκε στην Ατλάντα. Ήταν μία από τις κοιτίδες του αναδυόμενου Νέου Νότου.

Τον 21ο αιώνα, πολλά συντηρητικά μέλη του Δημοκρατικού Κόμματος, περιλαμβανομένου του πρώην Γερουσιαστή των ΗΠΑ και κυβερνήτη Ζελ Μίλλερ, αποφάσισαν να υποστηρίξουν τους Ρεπουμπλικανούς. Η κοινωνικά συντηρητική τάση της πολιτείας οδήγησε σε ευρεία υποστήριξη μέτρων όπως οι περιορισμοί της έκτρωσης. Οι ψηφοφόροι της πολιτείας ψηφισαν την απαγόρευση του γάμο ομοφυλοφίλων με 76%.

Στις 1 Απριλίου 2009, η Απόφαση 632 της Γερουσίας πέρασε με 43–1. Αναφέρει εν μέρει:Κάθε Νόμος του Κογκρέσου των Ηνωμένων πολιτειών, Εκτελεστικό Διάταγμα του Προέδρου των Ηνωμένων Πολιτειών ή Δικαστικό Διάταγμα Τάξη από τους Δικαστές των Ηνωμένων Πολιτειών της Αμερικής αναλαμβάνει μια εξουσία που δεν δίνεται στην κυβέρνηση των Ηνωμένων Πολιτειών της Αμερικής από το Σύνταγμα των Ηνωμένων Πολιτειών της Αμερικής και η οποία εξυπηρετεί τη μείωση της ελευθερίας οποιασδήποτε από τις διάφορες Πολιτείες ή τους κατοίκους του, που αποτελούν μηδενισμό του Συντάγματος των Ηνωμένων Πολιτειών της Αμερικής από την κυβέρνηση των Ηνωμένων Πολιτειών της Αμερικής. On April 16, Jay Bookman of The Atlanta Journal-Constitution wrote "It wasn’t quite the firing on Fort Sumter that launched the Civil War. But on April 1, your Georgia Senate did threaten by a vote of 43–1 to secede from and even disband the United States."

### Μεταφορές
Οι μεταφορές στην Τζόρτζια επιβλέπονται από το Υπουργείο Μεταφορών της Τζόρτζια, μέρος του εκτελεστικού κλάδου της πολιτειακής κυβέρνησης. Οι μεγάλοι Διαπολιτειακοί Αυτοκινητόδρομοι της Τζόρτζια είναι ο I-75 και ο I-85. Στις 18 Μαρτίου 1998, η Βουλή των Αντιπροσώπων της Τζόρτζια πέρασε ένα ψήφισμα με το οποίο ονομάσθηκε το τμήμα του Interstate Highway 75, ο οποίος διατρέχει την περιοχή από τον Ποταμό Τσαταχούτσι μέχρι την πολιτειακή γραμμή το Τενεσί στο Larry McDonald Memorial Highway. Ο Λάρρυ ΜακΝτόναλντ, ένας Δημοκρατικός στη Βουλή των Αντιπροσώπων, ήταν στην Πτήση Korean Air Lines 007 όταν καταρρίφθηκε από τους Σοβιετικούς την 1η Σεπτεμβρίου 1983.

Το κύριο εμπορικό αεροδρόμιο είναι το Διεθνές Αεροδρόμιο Χάρτσφιλντ-Τζάκσον Ατλάντα (ATL), και είναι το πιο πολυάσχολο επιβατικό αεροδρόμιο του κόσμου. Επιπλέον από το Χάρτσφιλντ-Τζάκσον, υπάρχουν οκτώ άλλα αεροδρόμια που εξυπηρετούν την εμπορική κίνηση στην Τζόρτζια. Το Διεθνές Αεροδρόμιο Σαβάννα/Χίλτον Χεντ είναι το δεύτερο πιο πολυάσχολο αεροδρόμιο στην πολιτεία στην πολιτεία αναφορικά με τους επιβάτες που εξυπηρετεί, και είναι το μόνο επιπλέον διεθνές αεροδρόμιο.

## Παραπομπές


## Περαιτέρω ανάγνωση
* ''New Georgia Encyclopedia'' (2005).
* Bartley, Numan V. *The Creation of Modern Georgia* (1990). Covers 1865–1990 period. ISBN 0-8203-1183-9.
* Coleman, Kenneth. ed. *A History of Georgia* (1991). ISBN 0-8203-1269-X.
* London, Bonnie Bullard. (2005) *Georgia and the American Experience* Atlanta, Georgia: Clairmont Press ISBN 1-56733-100-9. A middle school textbook.
* Peirce, Neal R. *The Deep South States of America: People, Politics, and Power in the Seven Deep South States* (1974). Information on politics and economics 1960–72. ISBN 0-393-05496-9.

## Εξωτερικοί σύνδεσμοι

* Georgia state government website 
* Georgia state information and cities
* Georgia State Guide, from the Library of Congress
* Official Georgia Tourism Website
* Georgia Archives – Official archives of the State of Georgia.
* Summary of duties, powers and responsibilities of the branches of Georgia state government (Georgia Secretary of State website)
* Energy Profile for Georgia
* USGS real-time, geographic, and other scientific resources of Georgia 
* U.S. Census Bureau
* The New Georgia Encyclopedia
* Georgia Guide
* Digital Library of Georgia
* 
* Georgia State Databases – Annotated list of searchable databases produced by Georgia state agencies and compiled by the Government Documents Roundtable of the American Library Association.
* Georgia Constitution Web Page, Carl Vinson Institute of Government at The University of Georgia (includes historical Constitutions of Georgia)


Κατηγορία:Πολιτείες των ΗΠΑ